Ekialdeko Ukrainako erasoaldia

Ekialdeko Ukrainako erasoaldia –edo Ukraina ekialdeko erasoaldia– 2022ko Errusiaren Ukrainako inbasioan Ekialdeko Ukrainan kokatutako bi oblasten kontrolagatik –laburbilduz, Donbassaren kontrola– martxan den erasoaldia da: Luhansk Oblasta eta Donetskeko Oblasta, bai eta Kharkiv Oblastarena ere. Erasoaldi hau 2014tik Errusia–Ukraina artean martxan den Donbasseko Gerraren gudu-areagotze bat da, funtsean; egun, Donbasseko guduaren testuinguruan gehien bat garaturikoa.

Laburpena 

2014tik, Ukrainako Indarrek eta Donetskeko Herri Errepublikako separatistek, Errusiaren laguntzarekin, noizbehinkako guduak izan dituzte Donbasseko Gerraren testuinguruan. Hala ere, 2022ko otsailaren 24ra arte, gerra ia izozturik zegoen; izan ere, momentu hartan indar errusiarrek eta beren aliatu separatistek erasoaldi berri bat hasi zuten Donbasseko kontaktu-lerroen aurka, egun Ekialdeko Ukrainako erasoaldi modura ezaguna dena.

Egun, Sievierodonetskeko –ikus Sievierodonetskeko gudua– zein Avdiivkako ardatzetan borrokak dihardute –ikus Avdiivkako gudua–. Mariupolgo setioan, bestalde, Krimeako Errepublikako indar errusiarrek Donetskeko Herri Errepublikako estatu sezesionistako tropa irregularren laguntza zuten.

Apirilaren 18an, Ukrainako zein Errusiako agintariek "Donbasseko guduaren" hasiera iragarri zuten, Kharkiv, Luhansk eta Donetsk Oblastak osorik kontrolatzeko helburua duen eskala-handiko errusiar erasoaldia dena.

Borroka-ordena

Errusia eta Errusiaren aliatuak 

–  Errusiako Indar Armatuak

  Errusiako Lurreko Indarrak
 Guardiako Tankeen 1. Armada
 Guardiako Tankeen 4. Dibisioa
 Errifle Motordunen 423. Errejimentua
 Tankeen 13. Errejimentua
 Arma Konbinatuen 2. Armada
 Banatutako Infanteria Motorizatuaren 30. Brigada
 Arma Konbinatuen 5. Armada
 Errifleen 150. Dibisioa
 Tankeen 68. Errejimentua
 Arma Konbinatuen 6. Armada
 Banatutako 138. Brigada Mekanizatua
 Arma Konbinatuen 8. Armada
 Errifleen 150. Dibisioa
 Arma Konbinatuen 20. Armada
 Errifle Motordunen 3. Dibisioa
 Arma Konbinatuen 35. Armada
 Guardiako Tankeen 1. Armada
 68. Armada Gorputza
 Guardiako Errifle Motordunen 64. Brigada
 Arma Konbinatuen 41. Armada
 Banatutako Guardiako Errifle Motordunen 74. Brigada
 Arma Konbinatuen 58. Armada
 Guardiako Tankeen 90. Dibisioa
 Misil-Artilleriaren 232. Brigada
 Tankeen 4. Dibisioa
 Errifle Motordunen 71. Errejimentua
 CGFa
  Errusiako Aireko Indarrak
  Errusiako Indar Aerogarraiatuak
 Guardiako Aire Erasoko 76. Dibisioa
 Aire Erasoko 106. Dibisioa
  Errusiako Itsasoko Indarrak
 Errusiako Itsas Infanteria
 Guardiako Itsas Infanteriaren 810. Brigada
 Itsaso Beltzeko Flota
 Baltikoko Flota
 11. Armada Gorputza
 Iparraldeko Flota
 Pazifikoko Flota
  Errusiako Indar Armatuen Laguntza Logistikoa
 Errusiako Trenbide Tropak
 Banatutako Trenbideen 39. Brigada

–  GRU
 Spetsnaz GRU
 Guardiako 3. Spetsnaz Brigada

–  Errusiako Guardia Nazionala
  Kadyrovtsyak
 Iparralde Batailoia

– Wagner Taldea
  Rusich Konpainia
 Libiako eta Siriako elementuak
 Hegazkin-pilotu mertzenarioak

–  Donetskeko HEko Indar Armatuak

  Sparta Batailoia 
  Somalia Batailoia
  Vostok Batailoia

–  Luhanskeko HEko Herriaren Milizia

  Prizrak Brigada
 Kosakoen batailoiak

Ukraina 
–  Ukrainako Indar Armatuak

  Ukrainako Lurreko Indarrak
 Tankeen 4. Brigada
 Tankeen 17. Brigada
 Mendi Erasoko 10. Brigada
 Mendi Erasoko 128. Brigada
 53. Brigada Mekanizatua
 56. Brigada Motorizatua
  Georgiako Legioa 
  Sheikh Mansur Batailoia
  Ukrainako Aire Erasoko Indarrak
 Aire Erasoko 80. Brigada
 Aire Erasoko 81. Brigada
  Ukrainako Itsasoko Indarrak
 Ukrainako Itsas Infanteria
 Banatutako Marinaren 36. Brigada
  Ukrainako Aireko Indarrak
  Lurralde Defentsako Indarrak
 Kharkiv Eskualdearen Defentsarako 227. Batailoia
  Ukrainako Lurralde Defentsarako Nazioarteko Legioa
 Kastuś Kalinoŭski Batailoia
  Freedom of Russia Legioa
  Herbehereetako boluntarioak
–  Ukrainako Barne Arazoetako Ministerioa

  Ukrainako Guardia Nazionala
 12. Operazio Brigada
  Azov Batailoia
  Donbas Batailoia
 Operazio Berezietako Polizia-Patruila
  Sich Batailoia
  Ukrainako Polizia Nazionala
  Ukrainako Muga Guardia

–  Ezkerreko Sektorea 

  Ukrainarren Boluntarioen Gorputza
 Banatutako 2. Batailoia

–  Zibil irregularrak

 Ukrainarren gerrillak

Erasoaldia

Otsaila

Otsailaren 25a 
Otsailaren 25eko goizean, indar errusiarrek Donetskeko Herri Errepublikatik Mariupolera egin zuten aurrera, Pavilopil-en Ukrainako Indarrei aurre egin zieten arren. Ukrainarrak garaile atera baziren ere, gutxienez 20 tanke errusiar suntsituz, prozesuan, arratsaldean Errusiako Itsas Armadak eraso anfibio bat hasi zuen Mariupoletik 70 kilometrora, Azov Itsasotik.

Bitartean, Starobilsk-en, Ukrainako Indar Armatuek Aidar ibaia zeharkatzen saiatzen ari ziren soldadu errusiar talde bat suntsitu zuten, Starobilskeko guduaren testuinguruan.

Otsailaren 26a 
Starobilsk-en ere kalte handiak eragin zituen errusiar artilleriak. Errusiako indarrek, Mariupolen, artilleriarekin hiria bonbardatzen jarraitu zuten egun osoan zehar.

Otsailaren 27a 
Otsailaren 27ko goizean, jakinarazi zen tanke errusiarren zutabe bat azkar zihoala Mariupolerantz DHEtik, Ukrainako indarrek eragotzi egin zuten eraso baterako, sei soldadu errusiar harrapatu zituzteneko operazio batetan.

Serhii Haidai-k, Luhanskeko Oblasteko gobernadoreak, esan zuenez, Errusiako indarrek Stanitsia Luhanska eta Xtxastia harrapatu zituzten, bonbardaketetan herriak ia erabat suntsitu ostean. Donetskeko Oblasteko gobernadore den Pavlo Kirilenko-k ere Volnovakha suntsitzea leporatu zien errusiarrei.

Martxoa

Martxoaren 1a 
Martxoaren 1ean, Ukrainako indarrek kontraeraso bat hasi zuten Horlivkaren aurka, 2014ko amaieratik DHEk kontrolatzen duena.

Martxoaren 2a 
60 ibilgailu baino gehiagoko konboi errusiar handi bat sartu zen Starobilsken martxoaren 2an, baina inguruko biztanleek ez zioten aurrera egiten utzi. Errusiako indarrak Balakliia-n sartu ziren egunean zehar.

Martxoaren 3a 

Ukrainako agintariek martxoaren 3an adierazi zutenez, 34 zibil hil ziren Errusiaren azken 24 orduetako bonbardaketetan. Bestalde, Errusiako Defentsa Ministerioak baieztatu zuen Balakliia errusiarren alde eroritakoa zela. Ukrainako Indar Armatuen Estatu Nagusiak adierazi zuenez, indar ukrainarrek aurrera egin zuten Sumy Oblastaren mugaren inguruan, bai eta bertako lurraldeak berreskuratu zituztela ere.

Errusiar indarrak Svatove-n sartu ziren egunez, baina bertakoen protestek geldiarazi zituzten. Geroago, bertako biztanleek soldaduak hiritik erretiratzeko konbentzitu zituzten. Bien bitartean, Luhanskeko Herri Errepublikako indarrek eta tropa errusiarrek Novoaidar harrapatu zuten, egunez.

Martxoaren 5a 

Su-etena ezarri zen Volnovakha-n, biztanleria zibila ebakuatu ahal izateko, ostean baliogabetu egin zena, Ukrainako funtzionarioek errusiarren bonbardaketek ebakuazio-prozesuan jarraitzen zutela egotziz. Hala ere, 400 bat zibilek hiria utzi ahal izan zutela gaineratu zuten. Bestalde, Vladimir Putinek, Errusiako Presidenteak, Ukrainako indarrei egotzi zien su-etenaren akordioaren hausturaren errua.

Martxoaren 6a 

Halaber, martxoaren 6an, zibilak Mariupoletik kanporatzeko bigarren ahalegin bat galarazi zen, eta, berriro ere, bi aldeek elkarri egotzi zioten errua. Haidaik adierazi zuen Lisitxansk, Sievierodonetsk eta Rubizhne hirietako kanpoaldean borrokak izaten ari zirela, eta errusiarrek Popasna eta Hirske etengabe bonbardatzen ari zirela. Gaineratu zuenez, Ukrainako indarrek Svatove, Starobilsk eta Novopskov hirien kontrola galdu zuten, hiriek Errusiako tropen presentzia esanguratsurik ez bazuten ere.

Martxoaren 7a 
Luhanskeko petrolio-biltegi batek su hartu zuen ere goizeko 06:55etan, zeina Luhanskeko Herri Errepublikak Ukrainako indarrek misilekin egindako eraso bati egotzi zion.

Martxoaren 8a 
Martxoaren 8an, Ukrainako funtzionarioek adierazi zuten 10 zibil hil eta zortzi zauritu zituztela egun hartan Severodonetsken aurkako bonbardaketetan.

Martxoaren 9a 

Errusiako Aire Armadak Mariupolen amatasun- eta haur-ospitale gisa funtzionatzen zuen eraikin bat bonbardatu zuen arratsaldeko 17:00ak aldera, hiru zibil hil eta beste 17 zaurituz.

Martxoaren 10a 
Bestalde, Ukrainako Defentsa Ministerioak baieztatu zuen ere Ukrainako indarrak errusiarrek Donetsk eta Slobozhansk hirietan zein Tavrij-en zati batean egindako erasoak uxatzen ari zirela. Nizhin-en, bi zibil hil ziren Errusiako indarrek BM-27 Uraganekin hiria bonbardatu ondoren eguerdiko 14:20tan, hiriko Aliaksandr Kodola alkatearen arabera.

Martxoaren 11a 
Errusiako Defentsa Ministerioak adierazi zuen DHEko indarrek Volnovakha harrapatu zutela. Halaber, indarrak 6 kilometro aurreratu zirela eta Mariupolgo setioa indartu zutela ere adierazi zuen, sare sozialetan argitaratutako bideoek erakusten zuten bezala, zeinak indar errusiarrak erakusten zituzten Volnovakhako auzo askotan. Bien bitartean, Haidai Gobernadoreak baieztatu zuen indar errusiarrek Luhansk Oblastaren %70aren kontrola zutela.

Martxoaren 12a 
Associated Pressek modu independentean baieztatu zuen Errusiaren-aldeko indarrek Volnovakha harrapatu zutela, bai eta haren zati handi bat suntsitu zutela borroketan. Egun horretan bertan, Ukrainako indarrek baieztatu zuten Valeri Hudz koronela hil zela, 24. Brigada Mekanizatu ukrainarrekoa, Luhanskeko frontean borrokan ari zela.

Ukrainako agintariek Errusiari leporatu zioten gauean Donetsk Oblastean dagoen Popasna hirian fosforo zuriko munizioa erabiltzea. Oblastetik hegoalderago, Sviatohirsk Lavra monasterioa bonbardatu zuten gaueko 22:00ak inguruan, 30 pertsona zaurituz eta monasterioa kaltetuz.

Pavlo Kyrylenko-k, Donetsk Oblasteko Gobernadoreak, Nikolske, Manhush eta Urzuf herriak tropa errusiarrek okupatzen zituztela adierazi zuen. Gaineratu zuen oblasteko hiri gako guztiak, Volnovakha izan ezik, Ukrainako Indarren kontrolpean jarraitzen zutela.

Martxoaren 13a 
Errusiako Defentsa Ministerioak adierazi zuen Errusiako indarrek Nikolske, Blahodatne, Volodymyrivka eta Pavlovka hiriak hartu zituztela Donetsk eskualdean. Aidar Batailoiak Nikolskeko monasterio batean bahitu gisa atxikitako 300 bat zibil askatu zituztela ere baieztatu zuen.

Ukrainako Armadak adierazi zuen indar errusiarrek Staromlynivka, Jevhenivka eta Jegorivkako hiriak ere hartu zituztela, egunean zehar, Errusiako MoDak adierazitako Pavlovkaz gain.

Martxoaren 14a 
Denis Puxilin-ek, Donetskeko Herri Errepublikako buruak, adierazi zuen Ukrainako Tochka-U bat eraitsi zutela Donetsk hiriaren inguruan, baina haren zati batzuk hiriaren erdialdean erori zirela, eta, horrek, hainbat heriotz zibil eragin zituela. Errusiako Defentsa Ministerioak adierazi zuen 23 zibil hil eta beste 28 zauritu zirela. Ukrainako militarrek, hala ere, ukatu egin zuten erasoa egin izana, eta "zalantzarik gabe, Errusiako misil bat edo beste munizio bat" zela adierazi zuten. Confict Intelligence Teamek (CIT) ere, Ukrainako bertsionaren alde jo zuen.

Ukrainako indarrek geroago adierazi zutenez, Guardiako Itsas Infanteriako 336. Brigadako eta Guardiako Aire-jauziko 11. Brigadako tropa errusiarrak Donetsk Oblastean aurrera egiten saiatu ziren arratsaldeko 17:00etan, baina atzera bota zituzten, 100 soldadu hilda eta sei ibilgailu suntsituta.

Martxoaren 15a 
Haidaik adierazi zuen lau zibil hil zirela Rubizhne-ko ospitale batetara, ikusmen urritasuna zuten haurrak artatzeko zentro batera eta hiru eskolatara iritsi ziren errusiar indarren bonbardaketen ondorioz.

Martxoaren 17a 

Egunean zehar, Rubizhne hiria bereganatu zuten Errusiako indarrek.

Martxoaren 20a 

Donetsk hiriak 23 biktima zibil eragin zituen misil-eraso bat jasan zuen. DHEko agintariek esan zuten erasoa indar ukrainarrek egin zutela; Ukrainako agintariek, berriz, esan zuten bandera faltsuko operazio bat izan zela.

Egun hartan, Errusiako funtzionarioek baieztatu zuten Itsaso Beltzeko Flotako komandanteorde bat, Andrei Pali, hil zutela, Mariupolen.

Martxoaren 22a 
LHEko buru Leonid Pasetxnik-ek adierazi zuen Luhansk Oblasteko "lurraldearen %80a ia" okupatuta zegoela eta "Popasna, Lysytxansk, Rubizhne, Severodonetsk eta Kreminna ez dituztela [ukrainarretatik] askatu". Adierazi zuenez, gudu-zelaietako egoera "oso tirabiratsua" da, eta Herri Miliziako unitateek Popasna eta Rubizhne kontrolpean hartzeko ahalegina egiten dutela.

Errusiako Defentsa Ministroaren arabera, DHEko indarrek Marinka hiria bereganatu zuten ere.

Martxoaren 25a 
Martxoaren 25ean, Errusiako Defentsa Ministerioak adierazi zuen Errusia prest zegoela Ukrainako ekialdeko hiri nagusiak okupatzeko operazio militarren bigarren fasean sartzeko. Yahoo Financek eman zuen horren berri: "Errusiako albiste-agentziek Defentsa Ministerioa aipatu zuten esanez Errusiak babestutako separatistek Ukrainako Luhansk Oblastaren %93a kontrolatzen dutela orain, [bai] eta Donetsk Oblastaren %54 bat, Donbassa osatzen duten bi eremuak."

Martxoaren 28a 
Luhanskeko Herri Errepublikaren arabera, beren indarrek Ivanivka eta Novosadove herriak bereganatu zituzten.

Martxoaren 29a 

Martxoaren 29ko azken orduetan, toki-agintariek leherketa batzuen berri eman zuten Errusiako Belgorod hiriaren kanpoaldean, Ukrainako mugatik gertu. TASS agentzia errusiarraren arabera, ukrainar aldetik jaurtigai batek behin-behineko kanpamendu militar errusiar bat jo zuen, gutxienez lau pertsona zaurituz.

Martxoaren 30a 
Hurrengo egunean, martxoaren 30ean, Ukrainako indarrek Donetsk hiria bonbardatu zuten berriro, bizitegi-eraikinak harrapatuz.

Donetsk eta Luhansk Oblasten aurkako errusiar erasoaldia 

Errusiak Kiev harrapatzeko erasoaldia bertan berehera utzi ondoren, Ukrainako ekialde eta hegoaldean jarri zuen arreta. Errusiar armada, orduan, Ukraina iparraldeko unitateak ekialdera birbanatzen hasi zen; hala ere, tropa horietako asko ia ez ziren eraginkorrak borrokarako, galera handien ondorioz. Edozein kasutan, Errusiak dozenaka mila tropa pilatzen jarraitu zuen ekialdean, bai eta Donetsk eta Luhansk Oblastak erabat bereganatzeko helburua zuela adierazi ere. Errusiarrek Izium hiria segurtatzea lortu zuten apirilaren 1erako, nahiz eta hurrengo egunetan kokagunearen inguruan borroka gogorrak jarraitu zuten. Errusiak eta errusiazaleek, orduan, Mariupol setiatzen hasi ziren; hasieran, aurrerapen gutxirekin. Hala ere, apirilaren 10rako tropa errusiarrek Mariupolgo ukrainar defentsa-unitateak bi edo hiru fokutan banatzea lortu zuten. Aldi berean, Errusia Sievierodonetsk, Popasna eta Rubizhne bezalako garrantzi estrategikoko hiriak konkistatzen saiatu zen; hala, herri horien aurkako behin eta berriroko erasoak egin zituen apirilaren 10etik aurrera. Halere, Errusiak aurrerapen gutxi egin zituen eraso horietan; izan ere, Ukrainak, apirilaren 11n, Infanteriako 60. Brigada Motorizatu Independentea gogor garaitu zuela baieztatu zuen.

Sievierodonetsk, Popasna eta Rubizhne hirien aurka zuzendutako operazioei laguntzeko, Errusiak Iziumetik hegoaldera eraso bat egin zuen, Barvinkove eta Sloviansk hiri-aldera. Ukrainak, bestalde, errusiarrak Iziumen geldiarazteko helburuarekin, unitate gehiago mugitu zituen ardatz horretara. Aldi berean, Errusiak eraso egin zuen Kharkiven inguruan, bertako indar ukrainarrak geldiarazteko helburuarekin. Apirilaren 12rako, Errusiak aurrerapen mugatuak baino ez zituen lortu Iziumeko ardatzean, indar errusiar gehiago iristen jarraitzen zuten bitartean ardatza indartzeko helburuarekin. Apirilaren 13an, Errusia Ukrainako ekialdean soldadu ukrainarren kopurua boskoizteko adina indar biltzen saiatzen ari zela jakinarazi zen, Donbassen garaipen erabakigarri bat lortzeko ahaleginean. Apirilaren 16an, Errusiak Mariupolen geratzen ziren defendatzaileei errenditzeko eskatu zien; ukrainarrek ezezkoa eman bazuten ere. Kharkiven bonbardaketak areagotu ziren, bost hildako eta hamahiru zauritu eraginez. BBCk jakinarazi zuenez, egun hartan zehar ere aire-eraso askok Ukraina ekialdeko herri eta hiri anitz izan zuten helburu. Errusiar Indarrek, bitartean, eraso lokalizatuak egiten jarraitu zuten, ukrainar defentsak zundatzeko helburu zutenak. Bitartean, Ukrainak kontraerasoak bideratu zituen iparraldeko ardatzean; ondorioz, hainbat hiri eta herri txiki berreskuratu zituen Kharkiv eta Izium hirietatik gertu.

Apirilaren 18an, Ukrainako funtzionarioen arabera, Errusiak bigarren erasoaldi bat hasia zuen Donbassen, 800 kilometro inguruko fronte batean zehar; egun hartan, gainera, Errusiak 1,260 helburu militar ezberdin jo zituen misil- eta artilleria-erasoen bidez, Errusiako funtzionarioen arabera. Rustam Minnekaiev komandante errusiarrak, geroago, adierazi zuen erasoaldi berritu horren helburua ez zela soilik Donbassa hartzea, baita Ukraina hegoaldea ziurtatzea ere, Errusiak Transnistriarekin lur-lotura bat ezarri ahal izan zezan. Errusiarrek Rubizhne, Popasna eta Marinka hiriak bonbardatu zituzten ere. Egun horretan bertan ere jakinarazi zen tropa errusiarrak eta LHEkoak Kreminna hirian sartuak zirela, bai eta, ordu batzuk luzatu zen Ukrainako Armadarekin izandako liskarren ondoren bereganatu zutela. LHEren komandantea, Mikhail Kistxik, gudu horretan borrokan hil zen. Hurrengo egunetan, Errusiak lurralde gutxi irabazi zuen, fronte-lerro osoan erasoak izan arren. Ukrainako erresistentzia indartsuaren aurrean, indar errusiar eta separatistek Rubizhne, Popasna eta Sievierodonetskeko lurraldeetarantz aurrera egin ahal izan zuten, hiri horietan hiri-kontrola helburu zuten gudu ezberdinak hasiz. Bestalde, informazio batzuen arabera, Kreminnako borrokek aurrera jarraitzen zuten, indar partisanoen lanaren ondorioz. Apirilaren 23tik aurrera, Ukrainak hasitako kontraerasoek are gehiago geldiarazten hasi zuten errusiarren aurrerapena.

Hurrengo egunetan, Errusiak Ukrainako defentsak apurtzeko saiakerak jarraitu zituen, Izium–Donetsk artean pintza bat osatzeko helburuarekin, seguruenik; hala, borrokan izan ziren Sievierodonetsk, Rubizhne, Popasna, Marinka, Kharkiv eta Iziumen. Halere, Errusiak, LHEk zein DHEk irabazi mugatuak izan zituzten; Popivka, Pistxane, Zhytlivka eta Kreminnako herri eta hiriak harrapatuz. Beraz, errusiar aurrerapen orokorra motela izan zen, bai eta fronteko leku gehienetan erabat gelditu ere. Ukrainak ere kontraeraso-kopuru gero eta handiagoa ezarri zuen Izium eta Kharkiven, indar errusiarrak, pixkanaka, kokagune batzuetatik kanporatuz. Apirilaren 30ean, Ukrainak eskala-handiko kontraerasoa egin zuen Kharkiven, hurrengo egunetan hiri-aldiriak eta inguruko beste hainbat hiri berreskuratuz. Maiatzaren 4rako, indar errusiarrek atzera egin zuten, hain urrun, ezen bere artilleriaren zatirik handienak ezin baitzuen Kharkiven aurkako erasorik egin. Bien bitartean, Errusiako eta DHE/LHEko Indarrek Iziumen eta Donetsk–Luhansk frontearen lerroan Ukrainako defentsak hausteko saiakera hutsalekin jarraitu zuten. Puntu honetan, Institute for the Study of Warfare izeneko ikerketa-erakundeak Errusiako etengabeko eraso operazioak "ez-eraginkor" gisa deskribatu zituen. Maiatzaren 7an, Errusiako Indarrek hainbat zubi suntsitu zituzten, Kharkiveko Ukrainaren kontraerasoa geldiarazteko helburuarekin. Egun horretan bertan, Errusiak eta tropa separatistek Popasna ere harrapatu zuten, bestelako eraso batzuek porroten artean. Popasna bereganatu ondoren, Errusia Sievierodonetsk inguratzeko helburuarekin aurrera jarraitu zen. Maiatzaren 10ean, Ukrainak aurrerapen garrantzitsuak lortu zituen berriro Kharkiven, eta, ondorioz, Errusiak Iziumeko frontearen lerroko indarrak bertatik iparralderantz hedatu behar izan zituen, Kharkiv-inguruko Errusia–Ukraina mugarantz. Gainera, artilleria ukrainarrak, Donetseko guduaren baitan, izen bereko ibaia zeharkatzen saiatzen ari ziren errusiarren batailoi talde taktiko oso bat suntsitu zuen. Bien bitartean, Errusia eta DHEk Ukraina ekialdean duten okupazioa sendotzen saiatu ziren, bitarteko politiko eta ekonomikoen bidez; helburua, ziur aski, eremu horiek inguruko de facto-errepubliketan integratzeko edo, bestela, proxy-errepublika berriak ezartzeko ahaleginean. Bestalde, zibil ukrainarrak erresistentzia-mugimenduak antolatzen hasi ziren. Ukrainako Indarrek, Kharkiv-inguruko lurraldea berreskuratu zutenean, hainbat errusiarrek Errusiako lurreraldera, atzera eginez, ihes egin zuten.

Maiatzaren 12an, indar errusiarrek Rubizhne eta Voievodivka hiriak harrapatu zituzten. Ondoren, borroka gogorrak izan ziren Dovhenke herrixkan, Izium hiriaren hegoaldean kokaturikoa, Errusiak Sievierodonetsk inguratzen saiatzen jarraitzen zuen bitartean. Azken operazio horretan, Errusia Bakhmuterako errepidea mozten hasi zen. Maiatzaren 15ean, Ukrainako Indarrak errusiar-ukrainar mugara iritsi ziren Kharkivetik gertu, errusiar zein LHEko unitateak atzerarazten zituzten bitartean. Hurrengo egunean, Mariupolgo setioa formalki amaitu zen, hiriko Azovstalen gotortutako militar ukrainarrek pixkanaka ebakuatuak izatea, errusiar indarren aurreran amore ematearen trukean, onartu baitzuten. Gainera, jakinarazi zenez, hiritar-ezinegona –protesta publikoak barne– areagotzen ari zela Ukraina ekialdeko errusiazaleen eta separatisten artean; bereziki, errusiar indarrei ustelkeria, gaitasun eza eta mobilizazio behartuak leporatzen zizkietelako.

Hurrengo egunetan, Errusiak ozta-ozta egin zuen aurrera Iziumeko frontean, Popasna- eta Sievierodonetsk-inguruko lurralderen bat bereganatu bazuen ere. Errusiazaleen aurrerapen geldoa gorabehera, Sievierodonetsk eta gertuko Lysytxansk gero eta gehiago zeuden inguratuak izateko mehatxupean. Errusiak ere aire- eta artilleria-erasoak areagotu zituen Ukrainako posizioen aurka Izium inguruan; ziurrenik, eraso gehiagoren prestakuntzan. Iparraldeko frontean, Errusiak eta indar separatistek herrixka batzuk berreskuratu zituzten, bai eta beren posizioak gotortu ere, Ukrainako kontraerasoa geldiarazteko helburuarekin. Maiatzaren 23an, indar errusiarrek Lyman hiriareen kontrola hartu eta Avdiivka erasotu zuten. Ikertzaile eta blogari militarrek argudiatu zutenez, Errisiak Lymanen ezarritako fokua Errusiaren lurralde-helburuen murriztearen emaitza zela; hala, Ukrainako defentsak mendebalderago –Izium hiriaren ingurutik– apurtzen saiatzean porrota jaso ondoren, errusiarrek setio-ardatz txikiago bat osatzea lortzeko helburua lukete. Maiatzaren 24an, indar errusiarrek Pospasnatik eraso egin zuten aurrerantz, Bakhmut, Lysytxansk eta Sievierodonetsk hirietara hurbiltzeko asmoz. Ukrainako Indarrak, gainera, Pospasnatik hego-mendebalderago erretiratu ziren, Bakhmut inguruan beren defentsa-posizioa indartzeko. Egun hartan oraidnik, Errusiak Svitlodarsk bereganatu zuen.

Maiatzaren 30ean, Jurii Sak-ek, Ukrainako defentsa-aholkulariak, adierazi zuenez, "une honetan premiazkoena jaurtiketa anitzeko misil-sistemak dira, MLRS modura ezagunak direnak, une honetan dugun su-irismena baino handiagoa dutelako [zein] ekialdeko artilleria-desoreka zuzentzeko aukera ema[n dezaketelako. Horrek,] noski, jokoa aldatuko [luke]". Hurrengo egunean, maiatzaren 31n, Estatu Batuek laguntza militarreko pakete bat iragarri zuten; besteak beste, Ukrainak eskatutako 80 km-ko irismena zuten doitasunezko misil-sistemak barne hartzen zituena.

Oharrak

Erreferentziak

Kanpo estekak 

2022ko Ukrainako inbasioko guduak